# data[].attributes.headline
Όλοι ίσοι-όλοι διαφορετικοί!

# data[].attributes.subject
Όλοι ίσοι-όλοι διαφορετικοί!

# data[].attributes.headline
Εκπαίδευση κ' ΑμεΑ.

# data[].attributes.subject
Εκπαίδευση κ' ΑμεΑ.

# data[].attributes.body
Η εκπαίδευση των ατόμων με κινητικές αναπηρίες.

# data[].attributes.attachment_link.readable_text
https://www.ispeech.org/text.to.speech

Μαρία Κυροπούλου

Ειδική Παιδαγωγός

Μεταπτυχιακές σπουδές στις Ειδικές Εκπαιδευτικές Ανάγκες - Αυτισμό, Πανεπιστήμιο Newport Μ.Βρετανία.

Ένα σωστά οργανωμένο γενικό σχολείο μπορεί να αντιμετωπίσει τις ειδικές εκπαιδευτικές ανάγκες της μεγάλης πλειονότητας των μαθητών με κινητικές αναπηρίες. Έτσι, αντί για την εφαρμογή ειδικών προγραμμάτων ένταξης, θα μπορούμε να αναφερόμαστε στην εφαρμογή της αρχής της ατομικότητας, σύμφωνα με την οποία ένα εκπαιδευτικό πρόγραμμα πρέπει να αναγνωρίζει, να σέβεται και να προσαρμόζεται στα ιδιαίτερα χαρακτηριστικά και τις ιδιαίτερες ανάγκες του μαθητή

Ο μαθητής με κινητικά προβλήματα πρέπει κατ' αρχήν να έχει τη δυνατότητα πρόσβασης στο σχολικό κτίριο. Όλα τα σύγχρονα σχολικά κτίρια διαθέτουν τις βασικές ευκολίες για την προσπέλασή τους από άτομα με προβλήματα κίνησης. Διαθέτουν κεκλιμένο επίπεδο για την είσοδο στο κτίριο, ανελκυστήρα για την προσπέλαση στους ορόφους (όπου υπάρχουν) και τουαλέτα ειδικών προδιαγραφών για χρήση από χρήστες αμαξιδίου. Βέβαια, δεν είναι σπάνιες οι περιπτώσεις που οι ευκολίες αυτές δεν υπάρχουν ή καταργούνται αυθαίρετα. Επίσης, δεν είναι λίγες οι περιπτώσεις που παλαιά σχολικά κτίρια ή μισθωμένοι χώροι που εξυπηρετούν σχολικές ανάγκες δεν διαθέτουν τέτοιες ευκολίες. Στις περισσότερες, όμως, από αυτές τις περιπτώσεις μπορούν να γίνουν διορθωτικές κινήσεις με πρωτοβουλία του συλλόγου των διδασκόντων και με τη συνεργασία του συλλόγου γονέων και κηδεμόνων, της τοπικής αυτοδιοίκησης, του Οργανισμού Σχολικών Κτιρίων και ειδικών υπηρεσιών, όπως το Γραφείο Μελετών για Άτομα με Ειδικές Ανάγκες του Υπουργείου Περιβάλλοντος, Χωροταξίας και Δημοσίων Έργων.

Αφού εξασφαλιστεί η προσπελασιμότητα του χώρου, το σχολείο θα πρέπει να μεριμνήσει για την αντιμετώπιση των προβλημάτων που προκύπτουν ως αποτέλεσμα αναπηρίας. Τα προβλήματα αυτά ποικίλουν τόσο ως προς το είδος όσο και ως προς την ένταση, ανάλογα με τη συγκεκριμένη περίπτωση. Θα πρέπει, όμως, να αναζητηθούν :

α) στην προσωπικότητα και τα υπόλοιπα χαρακτηριστικά του μαθητή (ψυχολογικά προβλήματα, προηγούμενες εκπαιδευτικές εμπειρίες, ελεύθερο χρόνο και προγράμματα φυσικής αποκατάστασης),

β) στο οικογενειακό, φιλικό, συγγενικό περιβάλλον ή στο περιβάλλον της γειτονιάς, στις εμπειρίες που έχει βιώσει από την παρουσία του αναπήρου παιδιού και τις συμπεριφορές που έχει αναπτύξει (υπερπροστατευτισμό, εξάρτηση, κούραση κ.α.),

γ) στο πεδίο των διαπροσωπικών σχέσεων, που αναπτύσσονται μέσα στον σχολικό χώρο, τόσο μεταξύ των μαθητών όσο και μεταξύ των μαθητών και των διδασκόντων (στάσεις, στερεότυπα, αντιλήψεις, συμπεριφορές κ.α.) και

δ) στο εκπαιδευτικό πρόγραμμα που εφαρμόζεται.

Τα σημαντικότερα εμπόδια που παρουσιάζονται στην προσπάθεια αντιμετώπισης των προβλημάτων αυτών πηγάζουν από την αδυναμία του εκπαιδευτικού συστήματος να προετοιμάσει το νέο άνθρωπο για ζωή. Το βάρος δίνεται στο γνωστικό αντικείμενο, ενώ παραμελούνται ένα πλήθος άλλων παραμέτρων που διαμορφώνουν την προσωπικότητα του μαθητή. Θέματα όπως η αγωγή υγείας, η ψυχολογική στήριξη των μαθητών, η σχολική συμβουλευτική και ο επαγγελματικός προσανατολισμός, οι διαπροσωπικές σχέσεις και οι διαφυλικές σχέσεις, η σχέση του ανθρώπου με το περιβάλλον κ.α. αντιμετωπίζονται περιθωριακά και περιστασιακά.

Η γνώση, λοιπόν, αποκομμένη από τη ζωή, γίνεται αυτοσκοπός και εργαλείο για το πέρασμα στην επόμενη εκπαιδευτική βαθμίδα. Στο πλαίσιο αυτό δεν έχει θέση η ατομικότητα του κάθε μαθητή. Όποιος παρεκκλίνει από το μέσο όρο, εξαιτίας κάποιου ψυχικού, νοητικού, σωματικού ή κοινωνικού χαρακτηριστικού, κινδυνεύει να χαρακτηριστεί "ανεπίδεκτος μαθήσεως" και να βρεθεί εκτός σχολείου. Πάντα, βέβαια, υπάρχει περιθώριο βελτίωσης των προσφερόμενων υπηρεσιών :

Με την αξιοποίηση σχετικών διατάξεων μπορεί να διευκολυνθεί η φοίτηση των μαθητών με κινητικές αναπηρίες. Τέτοιες διατάξεις προβλέπουν προφορική δοκιμασία, όταν υπάρχει δυσκολία ή αδυναμία στον γραπτό λόγο, ή κατ' οίκον ή κατ' ιδίαν διδασκαλία, όταν επιβάλλεται μακρόχρονη απουσία του μαθητή από το σχολείο.

Η διαφοροποίηση της διδασκαλίας και του διδακτικού υλικού ανάλογα με τις ιδιαίτερες εκπαιδευτικές ανάγκες των μαθητών (αναπήρων ή μη).

Η ουσιαστική λειτουργία των υπευθύνων των τμημάτων, όχι όμως ως χειριστών μιας γραφειοκρατίας, αλλά ως πραγματικών συμβούλων των μαθητών του τμήματός τους, μπορεί να προσφέρει στήριξη και καθοδήγηση τόσο στον ανάπηρο μαθητή όσο και στην οικογένειά του. H ενημέρωση των υπολοίπων εκπαιδευτικών από τον υπεύθυνο του τμήματος, μετά από συνεργασία με την οικογένεια και τους θεράποντες ειδικούς (εργοθεραπευτές, φυσιοθεραπευτές, ιατρούς κ.α.), θα μπορούσε να συμβάλει στην πρόληψη μιας ακόμη αποτυχίας παιδιών που συνήθως έχουν βιώσει πολλές αποτυχίες και έχουν χαμηλή αυτοεικόνα και αυτοπεποίθηση.

Η ενεργοποίηση οργάνων, όπως το Συμβούλιο Τάξης, για τη διεξοδική αντιμετώπιση ειδικών προβλημάτων που εμφανίζονται στα διάφορα τμήματα του σχολείου, μπορεί να αποβεί αποτελεσματικότερη σε σχέση με όργανα λιγότερο ευέλικτα, όπως η ολομέλεια του Συλλόγου Διδασκόντων που κατά κανόνα λειτουργούν με γραφειοκρατική αντίληψη.

Η συνεργασία με εξειδικευμένους επιστήμονες ή φορείς εκτός της σχολικής κοινότητας που έχουν τη διάθεση και τη δυνατότητα να συνδράμουν στο έργο του σχολείου (π.χ. Κοινωνικές Υπηρεσίες Δήμων, εξειδικευμένα κέντρα κ.α.) μπορεί να υποκαταστήσει εν μέρει την έλλειψη υποστηρικτικού προσωπικού στη σχολική κοινότητα.

Πρωταρχικός παράγοντας για την επιτυχία της ένταξης μαθητών με ειδικές εκπαιδευτικές ανάγκες είναι το έμψυχο δυναμικό που αναλαμβάνει να την υποστηρίξει μέσα στο γενικό σχολείο. Η ευαισθητοποίηση και η προετοιμασία των εκπαιδευτικών κάθε ειδικότητας για την αντιμετώπιση των αναγκών αυτών θα πρέπει να αποτελέσουν μέρος κάθε προγράμματος επιμόρφωσης, κατάρτισης, εξειδίκευσης ή μετεκπαίδευσης εκπαιδευτικών. Παράλληλα, τα σχολεία θα πρέπει να ενισχυθούν με υποστηρικτικό προσωπικό (ψυχολόγους, κοινωνικούς λειτουργούς κ.α.), τουλάχιστον σε επίπεδο εκπαιδευτικής περιφέρειας. Μέχρι αυτό να καταστεί δυνατό, θα μπορούν να αξιοποιούνται οι υπηρεσίες των Κέντρων Συμβουλευτικής και Προσανατολισμού (ΚΕ.ΣΥ.Π).

Σε καμία περίπτωση δεν επιχειρούμε να παρουσιάσουμε μοντέλα εκπαιδευτικής ένταξης αναπήρων μαθητών. Η υπερκατανάλωση ειδικών απόψεων, ειδικών προτάσεων, ειδικών όρων, ειδικών μοντέλων κ.λ.π. προσδίδει στον κόσμο της αναπηρίας μία πρόσθετη μειονεξία, τη δυσκολία προσαρμογής τόσο του αναπήρου στην υφιστάμενη κοινωνία όσο και του γενικού πληθυσμού στις ειδικές ανάγκες των αναπήρων.

Η λύση στο πρόβλημα της αντιμετώπισης των ειδικών αναγκών των αναπήρων κάθε κατηγορίας δεν βρίσκεται στη δημιουργία μίας ειδικής κοινωνίας για τα Άτομα αυτά, αλλά στη δημιουργία μίας ανοιχτής κοινωνίας, που σέβεται τις ιδιαιτερότητες όλων των πολιτών της. Στην μεγάλη πλειονότητά τους τα παιδιά με κινητικές αναπηρίες μπορούν και πρέπει να φοιτούν στα γενικά σχολεία. Αυτή είναι μία λύση εφικτή ακόμα και σε μία εκπαιδευτική πραγματικότητα που χαρακτηρίζεται από καθυστέρηση στη μέριμνα για το παιδί με αναπηρία, όπως η ελληνική.
Instagram! Facebook! Twitter!

# data[].attributes.attachment_link.title
Εκπαίδευση ατόμων με κινητικές αναπηρίες - ΑμεΑ Care

# data[].attributes.attachment_link.description
https://www.ispeech.org/text.to.speech Μαρία Κυροπούλου Ειδική Παιδαγωγός Μεταπτυχιακές σπουδές στις Ειδικές Εκπαιδευτικές Ανάγκες - Αυτισμό, Πανεπιστήμιο Newport Μ.Βρετανία. Ένα σωστά οργανωμένο γενικό σχολείο μπορεί να αντιμετωπίσει τις ειδικές εκπαιδευτικές ανάγκες της μεγάλης πλειονότητας των μαθητών με κινητικές αναπηρίες.

# data[].attributes.headline
Φύση και ΑμεΑ!

# data[].attributes.subject
Φύση και ΑμεΑ!

# data[].attributes.body
Η συμμετοχή των ΑμεΑ σε δράσεις περιβαλλοντικού περιεχομένου.

# data[].attributes.attachment_link.readable_text
Η iSea σε συνεργασία με το Μικτό Κέντρο Διημέρευσης- Ημερήσιας Φροντίδας Απασχόλησης και Κατάρτισης ΑμεΑ "Τα Παιδιά Της Άνοιξης" υλοποιεί το ¨Μόνο όλοι μαζί μπορούμε! Στη φύση δεν υπάρχουν διακρίσεις: πρόγραμμα περιβαλλοντικής εκπαίδευσης και ευαισθητοποίησης Ατόμων με Αναπηρία¨ στα πλαίσια του προγράμματος Σημεία Στήριξης, μιας κοινής πρωτοβουλίας του Κοινωφελούς Ιδρύματος ΤΙΜΑ, του Κοινωφελούς Ιδρύματος Ιωάννη Σ. Λάτση, του κοινωφελούς οργανισμού Hellenic Hope και του Ιδρύματος Μποδοσάκη.

Τα άτομα με αναπηρία αποτελούν αναπόσπαστο κομμάτι του φυσικού και κοινωνικού περιβάλλοντος, αλληλεπιδρούν με αυτό διαμορφώνοντάς το, εξελίσσοντάς το και παράγοντας πολιτισμό. Η ευαισθητοποίηση τους λοιπόν σε θέματα περιβαλλοντικού περιεχομένου και η εμπλοκή τους σε αντίστοιχες δράσεις, συμβάλλει στο άνοιγμα των δομών ΑμεΑ στην κοινωνία και αναδεικνύει τη συνεργασία μεταξύ των εμπλεκομένων, την καλλιέργεια αξιών, κοινωνικών δεξιοτήτων και φιλοπεριβαλλοντικών στάσεων. Παράλληλα, συνδράμει στην ευαισθητοποίηση της κοινωνίας απέναντι στα ΑμεΑ και στην ομαλή τους ένταξη στον κοινωνικό ιστό. Η Περιβαλλοντική Εκπαίδευση, σύμφωνα με την UNESCO οφείλει να εφαρμόζεται στα πλαίσια εκπαιδευτικών δραστηριοτήτων που απευθύνονται σε άτομα με ειδικές ανάγκες. Άλλωστε, οι βασικές της αρχές δύνανται να εφαρμοστούν στα πλαίσια ενημέρωσης και ευαισθητοποίησης των ατόμων με αναπηρία σε θέματα περιβαλλοντικού περιεχομένου.

Το πρόγραμμα λοιπόν "Μόνο όλοι μαζί μπορούμε! Στη φύση δεν υπάρχουν διακρίσεις", που χρηματοδοτείται από το Κοινωφελές Ίδρυμα Ιωάννη Σ. Λάτση, στο πλαίσιο του Προγράμματος "Σημεία Στήριξης" υλοποιήθηκε σε τρεις φάσεις. Αρχικά, πραγματοποιήθηκαν εσωτερικές δράσεις στις εγκαταστάσεις του ΚΔΗΦ "Τα Παιδιά της Άνοιξης", όπου οι συμμετέχοντες ενημερώθηκαν από τους εκπαιδευτές της iSea για τα ζώα της θάλασσας, τους κινδύνους ρύπανσης των υδάτινων οικοσυστημάτων και τους τρόπους προστασίας των οικοσυστημάτων αυτών μέσα από βιωματικές δραστηριότητες και περιβαλλοντικά παιχνίδια. Στη συνέχεια, πραγματοποιήθηκαν εξωτερικές δράσεις κατά τις οποίες οι συμμετέχοντες εφάρμοσαν τις νέες γνώσεις σχετικά με την προστασία του περιβάλλοντος, απέκτησαν ευχάριστα βιώματα μέσα από επισκέψεις και δράσεις στην περιοχή της Ημαθίας και ήρθαν σε επαφή με τον κοινωνικό περίγυρο.

Τελικό στόχο του προγράμματος αποτελεί η έκδοση του παρόντος οδηγού, ενός βοηθήματος προς τους εμπλεκομένους στον χώρο της ειδικής αγωγής που ενδιαφέρονται να πραγματευτούν περιβαλλοντικά ζητήματα μέσα από τις εκπαιδευτικές διαδικασίες και να υλοποιήσουν περιβαλλοντικά προγράμματα. Ο συγκεκριμένος οδηγός αποτελείται από τρία μέρη: το θεωρητικό, το πρακτικό, όπου παρουσιάζεται αναλυτικά ό, τι υλοποιήθηκε στα πλαίσια του προγράμματος, και τα αποτελέσματά του.

Δημοσιεύσεις στον τύπο
ΟΔΗΓΟΣ ΠΕΡΙΒΑΛΛΟΝΤΙΚΗΣ ΕΚΠΑΙΔΕΥΣΗΣ ΑΜΕΑ
Στη φύση δεν υπάρχουν διακρίσεις: Πρόγραμμα περιβαλλοντικής εκπαίδευσης και ευαισθητοποίησης Ατόμων με Αναπηρία
"Μόνο όλοι μαζί μπορούμε! Στη φύση δεν υπάρχουν διακρίσεις"
"Μόνο όλοι μαζί μπορούμε! Στη φύση δεν υπάρχουν διακρίσεις" - Πρόγραμμα περιβαλλοντικής εκπαίδευσης και ευαισθητοποίησης ΑμΕΑ
Στη φύση δεν υπάρχουν διακρίσεις: πρόγραμμα περιβαλλοντικής εκπαίδευσης και ευαισθητοποίησης Ατόμων με Αναπηρία.

# data[].attributes.attachment_link.title
Μόνο όλοι μαζί μπορούμε! - iSea

# data[].attributes.attachment_link.description
Στη φύση δεν υπάρχουν διακρίσεις: πρόγραμμα περιβαλλοντικής εκπαίδευσης και ευαισθητοποίησης Ατόμων με Αναπηρία Η iSea σε συνεργασία με το Μικτό Κέντρο Διημέρευσης- Ημερήσιας Φροντίδας Απασχόλησης και Κατάρτισης ΑμεΑ "Τα Παιδιά Της Άνοιξης" υλοποιεί το ¨Μόνο όλοι μαζί μπορούμε!

# data[].attributes.headline
Ευαισθητοποίηση και ΑμεΑ! 

# data[].attributes.subject
Ευαισθητοποίηση και ΑμεΑ! 

# data[].attributes.body
Το άρθρο αναφέρεται στην πρώτη ολοκληρωμένη εκστρατεία ευαισθητοποίησης στην Ελλάδα.

# data[].attributes.attachment_link.readable_text
Για πρώτη φορά στην Ελλάδα υλοποιείται μία ολοκληρωμένη εκστρατεία ευαισθητοποίησης για την ενσωμάτωση των ατόμων με αναπηρία στην ελληνική κοινωνία, στo πλαίσιo ενός μοναδικού για τα διεθνή δεδομένα Social Hackathon, : "η Δύναμη μιας ημέρας", με την ιδιαιτερότητα ότι έχει σχεδιαστεί και υλοποιηθεί από 230 εθελοντές, με την καθοδήγηση 70 επαγγελματιών.

Η ανάγκη είναι αδιαμφισβήτητη, αφού στην Ελλάδα, ο αριθμός των ατόμων με αναπηρία, υπολογίζεται περίπου στο 1 εκατομμύριο. Οι συγκεκριμένοι συνάνθρωποί μας, ενήλικες και παιδιά, αντιμετωπίζουν επιπλέον δυσκολίες καθημερινά λόγω της μη ενσωμάτωσής και αποδοχής τους από τους συμπολίτες τους. Τα παραπάνω στοιχεία στηρίζονται σε ποσοστά του Παγκόσμιου Οργανισμού Υγεία ς και των φορέων του κράτους παρ' όλα αυτά επίσημη απογραφή βασισμένη σε στατιστικές μετρήσεις δεν υπάρχει.

Η εν λόγω εκστρατεία στηρίζεται στο τρίπτυχο Ενημέρωση - Στήριξη - Στάση ζωής. Περιλαμβάνει ένα πρωτότυπο τηλεοπτικό σποτ, μία ταινία κινούμενων σχεδίων - animation με διδακτικό χαρακτήρα - που απευθύνεται τόσο σε ενήλικες όσο και σε παιδιά, ομαδικά εικαστικά έργα. Τέλος όλα τα μηνύματα και οι φωτογραφίες της εκστρατείας θα προβληθούν στα μέσα κοινωνικής δικτύωσης.

H κα Μαριάννα Μόσχου, πρόεδρος της ΕΛΕΠΑΠ δήλωσε: "Στόχος μας είναι η αύξηση της ενσυναίσθησης προς τον συνάνθρωπό μας που έχει τα ίδια δικαιώματα, τις ίδιες ανάγκες και επιθυμίες με εμάς. Μαθαίνουμε όλοι ότι τα άτομα με αναπηρία χρειάζονται μόνο να είμαστε πρόθυμοι και διαθέσιμοι για αληθινή επικοινωνία".

Στα 79 χρόνια της λειτουργίας της, η ΕΛΕΠΑΠ έχει προσφέρει υπηρεσίες σε περισσότερα από 100.000 παιδιά με κινητικές αναπηρίες, εγκεφαλική παράλυση, εγκεφαλικές βλάβες και άλλες νευροαναπτυξιακές και νευρογνωστικές διαταραχές, από τη γέννηση έως την ενηλικίωσή τους.
Με την αφοσίωση και τη σκληρή δουλειά, του προσωπικού, των εθελοντών, των δωρητών, της διεύθυνσης, και του Διοικητικού Συμβουλίου, η ΕΛΕΠΑΠ συνεχίζει να στηρίζει περισσότερα από 1.200 παιδιά και ενήλικες, στα έξι παραρτήματά της σε Αθήνα, Θεσσαλονίκη, Ιωάννινα, Χανιά, Βόλο και Αγρίνιο.

"Είναι καθημερινός ο αγώνας μας για να μπορέσει να συνεχιστεί το όραμα της ΕΛΕΠΑΠ, για "Βήματα Ζωής", για ευκαιρίες ένταξης και κοινωνικής ευαισθητοποίησης, που θα εξασφαλίσουν ένα καλύτερο μέλλον για τα παιδιά και τους ενήλικες με αναπηρία στην Ελλάδα",πρόσθεσε η κα Μαριάννα Μόσχου.

Μέσα από τις τέσσερις ομάδες των εθελοντών, δημιουργήθηκαν:

* μία ταινία κινούμενων σχεδίων για παιδιά αλλά και ενηλίκους,
* ένα τηλεοπτικό σποτ, η μουσική του οποίου είναι ευγενική προσφορά του συνθέτη Θοδωρή Οικονόμου.
* τα μηνύματα για μία καμπάνια στα μέσα κοινωνικής δικτύωσης και
* 10 ομαδικά έργα τέχνης, που αποτέλεσαν την εικαστική αποτύπωση της ενσωμάτωσης των ατόμων με αναπηρία. Τα έργα τέχνης δημιουργήθηκαν με την εθελοντική συνεργασία και καθοδήγηση 8 διακεκριμένων εικαστικών - Όλγα Γουλανδρή, Δικαία Δεσποτάκη, Μαρία Διακοδημητρίου, Γεωργία Μπλιάτσου, Γεύσω Παπαδάκη, Άντζελα Πετροχείλου, Βιργινία Φιλιππούση, Αθηνά Χατζή - σε επιμέλεια και συντονισμό της Ίριδας Κρητικού.

Ο κ. Ahmad Haseeb, διευθύνων σύμβουλος της MSD Ελλάδας, Κύπρου και Μάλτας, δήλωσε : "Η κοινωνική προσφορά και ο εθελοντισμός φέρνουν ελπίδα και χαρά στη ζωή των ανθρώπων. Αποτελούν για εμάς επιπλέον τρόπους να οδηγούμε τις εξελίξεις και να βελτιώνουμε τις ζωές των ανθρώπων. Το όραμά μας είναι να κατακτούμε πρωτιές σε όλα τα επίπεδα. Τόσο με την παροχή καινοτόμων φαρμάκων όσο και με την ανάπτυξη πρωτοβουλιών εταιρικής υπευθυνότητας προς όφελος του κοινωνικού συνόλου".

# data[].attributes.attachment_link.title
Εκστρατεία ευαισθητοποίησης για την ενσωμάτωση των ΑμεΑ

# data[].attributes.attachment_link.description
Για πρώτη φορά στην Ελλάδα υλοποιείται μία ολοκληρωμένη εκστρατεία ευαισθητοποίησης για την ενσωμάτωση των ατόμων με αναπηρία στην ελληνική κοινωνία, στo πλαίσιo ενός μοναδικού για τα διεθνή δεδομένα Social Hackathon, : "η Δύναμη μιας ημέρας", με την ιδιαιτερότητα ότι έχει σχεδιαστεί και υλοποιηθεί από 230 εθελοντές, με την καθοδήγηση 70 επαγγελματιών.

# data[].attributes.body
ΑμεΑ: 11% του παγκόσμιου πληθυσμού.
Ευρώπη: 10% του πληθυσμού.
Ελλάδα: 1εκατομμύριο.

# data[].attributes.headline
Ένταση ΑμεΑ στην κοινωνία.

# data[].attributes.subject
Ένταση ΑμεΑ στην κοινωνία.

# data[].attributes.body
Μια θεατρική παράσταση για την ένταξη των ΑμεΑ στο κοινωνικό σύνολο!

# data[].attributes.attachment_link.title
Δράσεις για την ένταξη των ΑΜΕΑ στην κοινωνία

# data[].attributes.headline
Ορισμός ΑμεΑ.

# data[].attributes.subject
Ορισμός ΑμεΑ.

# data[].attributes.body
ΑμεΑ σημαίνει άτομα με αναπηρία και όχι άτομα με ειδικές ανάγκες(ΑμΕα). Η ορολογία της αναπηρίας διαφέρει από χώρα σε χώρα και περιλαμβάνει άτομα τυφλά, κωφά, με νοητική καθυστέρηση, μαθησιακές δυσκολίες, με ψυχικές νόσους, επιληπτικά, με μακροχρόνιες ασθένειες και με διαταραχές από οποιαδήποτε άλλη αιτία.

# data[].attributes.headline
Ταινία μικρού μήκους για ΑμεΑ.

# data[].attributes.subject
Ταινία μικρού μήκους για ΑμεΑ.

# data[].attributes.body
Το παρακάτω βίντεο είναι για την παγκόσμια ημέρα των ΑμεΑ και παρουσιάζει την συναναστροφή ενός παιδιού ΑμεΑ με τους συνομηλίκους του.

# data[].attributes.attachment_link.title
ΤΑΙΝΙΑ ΜΙΚΡΟΥ ΜΗΚΟΥΣ  ΓΙΑ ΤΗΝ ΠΑΓΚΟΣΜΙΑ ΗΜΕΡΑ ΑΤΟΜΩΝ ΜΕ ΑΝΑΠΗΡΙΑ  "  βλέπω ... νιώθω....ακούω"

# data[].attributes.headline
Διάκριση αναπηρίας.

# data[].attributes.subject
Διάκριση αναπηρίας.

# data[].attributes.body
Η αναπηρία διακρίνεται σε: εκ γενετής ή επίκτητη, αφανής ή εμφανής, μόνιμη ή παροδική και σε εντυπο-αναπηρίες.

# data[].attributes.headline
ΑμεΑ και δυσκολίες στην Ελλάδα!

# data[].attributes.subject
ΑμεΑ και δυσκολίες στην Ελλάδα!

# data[].attributes.body
Το άρθρο αναφέρεται στις δυσκολίες που αντιμετωπίζουν τα άτομα με αναπηρίες στην σύγχρονη Ελλάδα.

# data[].attributes.attachment_link.readable_text
Τα προβλήματα που αντιμετωπίζουν τα άτομα με αναπηρία στην Ελλάδα καταγράφει ο Συνήγορος του Πολίτη στην πρώτη σχετική έκθεσή του.

Αδυναμία πρόσβασης σε κοινόχρηστους χώρους, δημόσια κτίρια και μέσα μεταφοράς, διακρίσεις στο εργασιακό περιβάλλον, περιορισμό των δικαιούχων προνοιακών επιδομάτων και αναπηρικών συντάξεων, αδυναμία ένταξης των παιδιών στη σχολική εκπαίδευση, είναι μερικά μόνο από τα προβλήματα που αντιμετωπίζουν τα ΑμεΑ στην Ελλάδα.

Η έκθεση, που θα συντάσσεται σε ετήσια βάση, αφορά στην εφαρμογή της Σύμβασης του ΟΗΕ για τα δικαιώματα των ατόμων με αναπηρία. Σημειώνεται ότι το 2017 η ελληνική πολιτεία νομοθέτησε μηχανισμό για την εξωτερική, ανεξάρτητη παρακολούθηση της εφαρμογής της συγκεκριμένης Σύμβασης και ανέθεσε την αρμοδιότητα αυτή στον Συνήγορο του Πολίτη.

"Απαγορευτικά" τα περισσότερα μέσα μεταφοράς

Ανάμεσα στα προβλήματα που διαπιστώνονται είναι η προσβασιμότητα των ΑΜΕΑ στα μέσα μαζικής μεταφοράς, κυρίως λεωφορεία και τρόλεϊ που λόγω παλαιάς κατασκευής έχουν στενούς χώρους και κακή συντήρηση και δεν παρέχουν διασφάλιση για την έγκαιρη και ασφαλή μετακίνηση.

Ακόμα και για τα νεότερα οχήματα που φέρουν ειδικές ράμπες έχουν διατυπωθεί παράπονα στον Συνήγορο ότι πολλές φορές δεν λειτουργούν λόγω κακής συντήρησης, ενώ οι στάσεις των λεωφορείων στην πλειονότητά τους δεν είναι κατάλληλα διαμορφωμένες, ώστε να είναι προσβάσιμες.

Αντίθετα, τα μέσα σταθερής τροχιάς ως πιο σύγχρονα βρίσκονται σε καλύτερο επίπεδο. Στη σωστή κατεύθυνση κρίνεται η προσθήκη πινακίδων πληροφόρησης στις στάσεις, αλλά δεν απευθύνεται σε όλες τις κατηγορίες ΑΜΕΑ, όπως τους τυφλούς.
Χαλασμένα ή ανύπαρκτα πεζοδρόμια - Χωρίς πρόσβαση στα δημόσια κτίρια
Την ίδια ώρα, οι θεσπισμένες ειδικές ρυθμίσεις για την εξυπηρέτηση ατόμων με αναπηρία σε κοινόχρηστους χώρους που προορίζονται για την κυκλοφορία πεζών συχνά δεν εφαρμόζονται είτε λόγω των κλίσεων είτε λόγω της στενότητας ή ανυπαρξίας πεζοδρομίων.

Αδυναμία πρόσβασης έχουν και πολλά δημόσια κτίρια, μεταξύ των οποίων ακόμα και δικαστήρια, παρά το γεγονός ότι κρίνεται αναγκαία η ειδική μέριμνα για την πρόσβαση των ΑΜΕΑ στην παροχή νομικών πληροφοριών και υπηρεσιών ώστε να διασφαλιστεί το δικαίωμα πραγματικής πρόσβασης στη δικαιοσύνη.
Θέσεις εργασίας, συντάξεις και ποσοστά αναπηρίας
Στην εργασία σημειώνεται ότι οι υποθέσεις που αφορούν διάκριση λόγω αναπηρίας ή χρόνιας πάθησης εμφανίζουν σταδιακή αύξηση ενώ αφορούν λιγότερο τον ιδιωτικό και περισσότερο τον δημόσιο τομέα. Επίσης, ενώ με νόμο του 1998 ορίζονται συγκεκριμένες ποσοστώσεις για τις προσλήψεις ατόμων με αναπηρία στον δημόσιο και τον ιδιωτικό τομέα, οι ποσοστώσεις αυτές έχουν εξαιρετικά περιορισμένη εφαρμογή στον ιδιωτικό τομέα.

Εξάλλου, με τις αλλεπάλληλες αλλαγές στην ασφαλιστική νομοθεσία, λόγω της δημοσιονομικής προσαρμογής, η θέση των πολιτών με αναπηρία έχει επιδεινωθεί, επειδή μειώθηκαν στην ουσία τα κατώτατα ποσά συντάξεων και ταυτόχρονα μειώθηκε ή εξαλείφθηκε το Επίδομα Κοινωνικής Αλληλεγγύης (ΕΚΑΣ) που συμπλήρωνε τις συντάξεις.

Εξίσου σοβαρό, όμως, κρίνεται και το πρόβλημα της συρρίκνωσης των δικαιούχων, λόγω των αλλαγών που επήλθαν στους κανόνες απόδοσης ποσοστών αναπηρίας και την εφαρμογή τους. Πρόσωπα που επί χρόνια λάμβαναν σύνταξη αναπηρίας ή προνοιακό επίδομα βρέθηκαν να στερούνται εισόδημα ή να λαμβάνουν μικρότερη σύνταξη.

Σχετικά με την πρόσβαση στο δημόσιο σύστημα υγείας διαπιστώνεται ότι οι υπηρεσίες υγείας δεν εξειδικεύονται σε παροχές πρόληψης και αποκατάστασης των ΑΜΕΑ, αλλά είναι περισσότερο εστιασμένες στις ανάγκες πιστοποίησης της αναπηρίας. Επίσης, το κόστος συμμετοχής στη φαρμακευτική δαπάνη είναι αρκετά υψηλό.
Πρόσβαση στο ψηφιακό περιβάλλον
Αναφορά γίνεται και στην πρόσβαση στο ψηφιακό περιβάλλον, η οποία στην πράξη δεν διασφαλίζεται, καθώς διαπιστώνεται ότι ελάχιστες ιστοσελίδες είναι πλήρως προσβάσιμες για ΑΜΕΑ. Ως χαρακτηριστικό παράδειγμα παρουσιάζεται ο ΟΑΕΔ. Μολονότι οι αιτήσεις των υποψήφιων δικαιούχων για τα προγράμματα κοινωφελούς χαρακτήρα υποβάλλονται αποκλειστικά με ηλεκτρονικό τρόπο μέσω της διαδικτυακής πύλης του ΟΑΕΔ, απουσιάζουν οι κατάλληλες μορφές υποστήριξης για τα άτομα με αναπηρία.
Η υποστήριξη των παιδιών
Σε σχέση με τα παιδιά, σημειώνεται ότι η εθνική νομοθεσία και οι εφαρμοζόμενες πολιτικές προστατεύουν σε έναν ορισμένο βαθμό το παιδί με αναπηρία, ιδίως στο πλαίσιο της επιδοματικής/προνοιακής και της εκπαιδευτικής πολιτικής, χωρίς ωστόσο στην πράξη να ανταποκρίνονται στο εύρος και το πλήρες περιεχόμενο των κατοχυρωμένων δικαιωμάτων του. Επίσης, έχει διαπιστωθεί η γενικότερη έλλειψη ενός πλαισίου υπηρεσιών ψυχικής υγείας και κοινωνικής προστασίας, ιδίως σε επίπεδο πρόληψης, καθώς και η έλλειψη εξειδικευμένων υποστηρικτικών υπηρεσιών και προγραμμάτων για τα παιδιά και τις οικογένειές τους. Τα παραπάνω, σημειώνει ο Συνήγορος του Πολίτη, μειώνουν την κοινωνική προστασία των παιδιών και τα καθιστούν ευάλωτα στην παραμέληση, την εγκατάλειψη και την ιδρυματοποίηση.

Επίσης, από αναφορές στην ανεξάρτητη Αρχή προκύπτει συχνά δυσχέρεια αποδοχής παιδιών με αναπηρία σε δημοτικούς βρεφονηπιακούς σταθμούς, με συνήθη αιτιολογία για τη μη αποδοχή τους την έλλειψη κατάλληλου ανθρώπινου δυναμικού. Ωστόσο, η αδυναμία έγκαιρης ένταξης των παιδιών αυτών σε βρεφονηπιακούς και παιδικούς σταθμούς σημειώνεται ότι εμποδίζει την πρώιμη συμπερίληψή τους στη μαθησιακή διαδικασία μαζί με τους συνομηλίκους τους, δυσχεραίνει την αναγκαία υποστήριξη των εργαζόμενων γονέων τους και αυξάνει τις προϋποθέσεις για έναν μελλοντικό αποκλεισμό.

Στις άλλες βαθμίδες σχολικής εκπαίδευσης εντοπίζεται ότι στην πράξη δεν έχει καταστεί δυνατή η λειτουργία ενός συστήματος συνεκπαίδευσης μεταξύ γενικών και ειδικών σχολείων, ενώ διαπιστώνονται προβλήματα σε σχέση με την οργάνωση, τους πόρους, το ανθρώπινο δυναμικό, τις μεθόδους διδασκαλίας, το εκπαιδευτικό υλικό, τις αντιλήψεις και τις πρακτικές στην εκπαίδευση των παιδιών με αναπηρία.

Εξάλλου, όσον αφορά στο παράρτημα ΑΜΕΑ Λεχαινών του Κέντρου Κοινωνικής Πρόνοιας Περιφέρειας Δυτικής Ελλάδας, για το οποίο νέα βίντεο έχουν αναρτηθεί σε ειδησεογραφικές ιστοσελίδες, ο Συνήγορος σημειώνει ότι διενήργησε αυτοψία το 2018 και στην τελευταία επίσκεψή του παρατήρησε σημαντική βελτίωση στο Ίδρυμα, καθώς δεν παρατηρούνται μηχανικές καθηλώσεις με ιμάντες, έχει ελαχιστοποιηθεί η χρήση κουβουκλίων και η φαρμακευτική καταστολή. Οι αλλαγές οφείλονται ιδίως στην εφαρμογή πιλοτικού προγράμματος παρέμβασης προς την κατεύθυνση της αποϊδρυματοποιήσης από το Ινστιτούτο Υγείας του Παιδιού. Ωστόσο, η ανεξάρτητη αρχή αναφέρει ότι το πιλοτικό πρόγραμμα έχει περιορισμένη χρονική διάρκεια, με συνέπεια να δημιουργείται ανησυχία για πιθανή επαναφορά των φιλοξενούμενων παιδιών στην προγενέστερη κατάσταση.
Πρόσφυγες ΑμεΑ
Ειδική αναφορά γίνεται για τα άτομα με αναπηρία που βρέθηκαν στην Ελλάδα με τα πρόσφατα προσφυγικά ρεύματα. Ο Συνήγορος του Πολίτη εξηγεί ότι η νομοθεσία περιέχει ειδική μέριμνα για τον εντοπισμό και την προστασία των ατόμων με αναπηρία κατά την είσοδο και την εξέταση του αιτήματος ασύλου τους, ωστόσο διαπιστώνεται ότι κατά την εφαρμογή της νομοθεσίας προκύπτουν προβλήματα, όπως η ανεπάρκεια ή πλήρης έλλειψη κατάλληλων προνοιακών δομών, η διαβίωση σε συχνά ακατάλληλες συνθήκες στα νησιά, καθώς και οι καθυστερήσεις των γνωματεύσεων περί ευαλωτότητας του κλιμακίου ιατρικού ελέγχου και ψυχοκοινωνικής στήριξης, με αποτέλεσμα τις καθυστερήσεις την παραπομπή των ευάλωτων στην κανονική διαδικασία του ασύλου στην ενδοχώρα.

Επίσης, στο πλαίσιο της διοικητικής κράτησης αλλοδαπών ενόψει αναγκαστικής επιστροφής στις χώρες καταγωγής τους έχει διαπιστωθεί η κράτηση σε προαναχωρησιακά κέντρα και ατόμων με ασθένειες, ιδιαίτερα ψυχικές χωρίς πάντα να διασφαλίζεται η κατάλληλη ψυχιατρική μέριμνα και παρακολούθηση.

Με πληροφορίες από ΑΠΕ-ΜΠΕ

Ακολουθήστε το LiFO.gr στο Google News και μάθετε πρώτοι όλες τις ειδήσεις

Δείτε όλες τις τελευταίες Ειδήσεις από την Ελλάδα και τον Κόσμο, στο LiFO.gr

# data[].attributes.attachment_link.keywords[]
συνήγορος του πολίτη

# data[].attributes.attachment_link.keywords[]
άτομα με αναπηρία

# data[].attributes.attachment_link.title
Δύσκολη η ζωή των ΑμεΑ στην Ελλάδα: Τα δεκάδες προβλήματα που αντιμετωπίζουν καθημερινά

# data[].attributes.attachment_link.description
Τα προβλήματα που αντιμετωπίζουν τα άτομα με αναπηρία στην Ελλάδα καταγράφει ο Συνήγορος του Πολίτη στην πρώτη σχετική έκθεσή του. Αδυναμία πρόσβασης σε κοινόχρηστους χώρους, δημόσια κτίρια και μέσα μεταφοράς, διακρίσεις στο εργασιακό περιβάλλον, περιορισμό των δικαιούχων προνοιακών επιδομάτων και αναπηρικών συντάξεων, αδυναμία ένταξης των παιδιών στη σχολική εκπαίδευση, είναι μερικά μόνο από τα προβλήματα που αντιμετωπίζουν τα ΑμεΑ στην Ελλάδα.